type: legislation

jurisdiction: Hungary

text:
83/2013. (VI. 18.) ME határozata címzetes főjegyzői cím adományozásáról.
A közszolgálati tisztviselőkről szóló 2011. évi CXCIX. törvény 253. § (1) bekezdése alapján, a megyei, illetve a fővárosi
kormányhivatal javaslatára
Csupity Péter Zoltánnak, Kunfehértó község jegyzőjének,
Czakó Sándornak, Rohod község jegyzőjének,
Gerstnerné dr. Kiss Ildikónak, Balatonszárszó nagyközség, Kötcse és Nagycsepely községek jegyzőjének,
dr. Hegyközi Bélának, Bükkszentkereszt-Répáshuta községek körjegyzőjének,
Kanozsainé dr. Pék Máriának, Pápa város jegyzőjének,
dr. Nyíkos Sárának, Nagykőrös város jegyzőjének,
Rentzné dr. Bezdán Editnek, Jász-Nagykun-Szolnok megye főjegyzőjének,
A Magyar Közlönyt a Szerkesztőbizottság közreműködésével a Közigazgatási és Igazságügyi
Minisztérium szerkeszti.
A Szerkesztőbizottság elnöke: dr. Biró Marcell,
a szerkesztésért felelős: dr. Borókainé dr. Vajdovits Éva.
A szerkesztőség címe: Budapest V., Kossuth tér 2–4.
A Határozatok Tára hivatalos lap tartalma a Magyar Közlöny IX. részében jelenik meg.
A Magyar Közlöny hiteles tartalma elektronikus dokumentumként a http://kozlony.magyarorszag.hu
honlapon érhető el.
A Magyar Közlöny oldalhű másolatát papíron kiadja a Magyar Közlöny Lap- és Könyvkiadó.
Felelős kiadó: Majláth Zsolt László ügyvezető.
Tóth Jánosnénak, Csákvár község jegyzőjének,
Varró Gyulának, Parád község jegyzőjének
– 2013. július 1-jei hatállyal, határozatlan időre –
címzetes főjegyzői címet adományozok. Orbán Viktor s. k.,
 miniszterelnök


text:
72/2011. (VI. 24.) OVB határozata.  Az Országos Választási Bizottság – 2011. június 17-én megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva Sz. B., dr. Sch. A. és Sch. G. magánszemélyek (a továbbiakban: beadványozók) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143).
Indokolás I. A beadványozók 2011. május 23-án aláírásgyűjtő ív mintapéldányát nyújtották be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy az alapszabadság kétharmadát a munkáltató a munkavállaló kérésének megfelelő időpontban
legyen köteles kiadni?”
Az Országos Választási Bizottság megállapítja, hogy a beadványozók által beadott aláírásgyűjtő ív a törvényben
meghatározott formai, valamint a népszavazásra feltenni kívánt kérdésre vonatkozó tartalmi követelményeknek
eleget tesz, ezért hitelesítésének akadálya nincs.
II. A határozat az Nsztv. 2. §-án, a Ve. 117. § (1) bekezdésén, a jogorvoslatról szóló tájékoztatás a Ve. 130. §-ának
(1) bekezdésén alapul.
Dr. Bordás Vilmos s. k.,
az Országos Választási Bizottság elnöke


text:
1724/2013. (X. 11.) Korm. határozata Makovecz Imre életművének gondozásával kapcsolatos intézkedésekről.
A Kormány Makovecz Imre hagyatékának méltó gondozása érdekében
 1. felhívja az  emberi erőforrások miniszterét és a  belügyminisztert, hogy gondoskodjanak Makovecz Imre életműve
monografikus feldolgozásának többnyelvű kiadásáról, valamint a  Makovecz Imre munkásságát bemutató
reprezentatív kiállítás létrehozásáról;
Felelős: emberi erőforrások minisztere
 belügyminiszter
határidő: a monográfia megjelentetésére: 2014. május 30.
 a kiállítás megnyitására: 2014. március 15.
2. felhívja a  belügyminisztert és az  emberi erőforrások miniszterét, hogy vizsgálják meg, nemzetközi viszonylatban
milyen módon, milyen szervezeti keretek között népszerűsíthetőek a  magyar organikus építészet kiemelkedő
alkotásai, továbbá hogyan örökíthető meg Makovecz Imre munkásságának emléke, és erről készítsenek jelentést
a Kormány számára;
Felelős: belügyminiszter
 emberi erőforrások minisztere
határidő: 2013. december 31.
3. felhívja a  belügyminisztert, hogy az  Országos Főépítészi Iroda bevonásával vizsgálja meg Makovecz Imre egyes
alkotásai műemléki védelem alá helyezésének lehetőségét és a  vizsgálat eredményéről, továbbá a  települési
önkormányzatok hatáskörében a helyi védelemre irányuló tevékenység szakmai támogathatóságáról, az alkotások
táblával történő megjelölésének, valamint az országos vagy helyi védelem alatt álló alkotások állagmegóvásának,
helyreállításának támogathatóságáról jelentésben tájékoztassa a Kormányt;
Felelős: belügyminiszter
határidő: 2013. december 31. 4. felhívja a  belügyminisztert, hogy az  emberi erőforrások miniszterével együttműködve tekintse át Makovecz Imre
településfejlesztési-épülettervezési modelljét és annak alapján bővítse a  főépítészek továbbképzési programját,
ösztönözze az  építész, tájépítész és közművelődési szakemberképzés e  tartalommal való bővítését, továbbá
készítsen szakpolitikai ajánlást az  önkormányzatok, önkormányzati szövetségek számára, és az  e  célt szolgáló
lépésekről készítsen jelentést a Kormány számára;
Felelős: belügyminiszter
 emberi erőforrások minisztere
határidő: 2013. december 31.
5. felhívja a  Miniszterelnökséget vezető államtitkárt, a  belügyminisztert és az  emberi erőforrások miniszterét, hogy
tekintsék át Makovecz Imre hátrahagyott terveit és az Országos Főépítészi Iroda bevonásával vizsgálják meg, hogy
mely tervek érdemesek megvalósításra, figyelemmel a megvalósításra kész önkormányzatok, egyházak vagy egyéb
szervezetek központi költségvetési támogathatóságának lehetőségére, és a  megvalósításra javasolt tervekről
jelentésben tájékoztassák a Kormányt;
Felelős: Miniszterelnökséget vezető államtitkár
 belügyminiszter
 emberi erőforrások minisztere
határidő: 2013. december 31.
6. felhívja a  Miniszterelnökséget vezető államtitkárt és az  emberi erőforrások miniszterét, hogy a  nemzeti fejlesztési
miniszterrel és a  belügyminiszterrel együttműködésben vizsgálják meg a  Makovecz Imre által tervezett és
megvalósított kulturális, oktatási, illetve egyházi funkciójú épületek értékei megóvásának és helyreállításának
lehetőségeit és egy helyreállítási program megindítása érdekében készítsenek előterjesztést a  Kormány számára,
amely tartalmazza azon épületek bemutatását, amelyek működtetése – tükrözve Makovecz Imre komplex,
a település közösségeinek bevonására épülő településfejlesztési szemléletét – a többi település számára mintaként
szolgálhat;
Felelős: Miniszterelnökséget vezető államtitkár
 emberi erőforrások minisztere
 nemzeti fejlesztési miniszter
 belügyminiszter
határidő: 2014. május 30.
7. felhívja a  belügyminisztert és az  emberi erőforrások miniszterét, hogy feladataik végrehajtásában történő
együttműködésre kérjék fel a  Makovecz-életmű méltó megőrzésében kiemelkedő szerepet betöltő következő
szervezeteket:
a) az 1.  pontban meghatározott feladat kapcsán a  Magyar Művészeti Akadémiát és a  Makovecz Imre
Alapítványt, valamint
b) a 2–3. és 5–6. pontokban meghatározott feladatok kapcsán a Magyar Művészeti Akadémiát, a Makovecz Imre
Alapítványt és a Kós Károly Egyesülést;
Felelős: belügyminiszter
 emberi erőforrások minisztere
határidő: folyamatosan
8. felhívja a nemzetgazdasági minisztert, a belügyminisztert és az emberi erőforrások miniszterét, hogy vizsgálják meg
egy, a magyarországi organikus építészetet bemutató túraútvonal kialakításának és működtetésének lehetőségét és
erről készítsenek jelentést a Kormány számára.
Felelős: nemzetgazdasági miniszter
 belügyminiszter
 emberi erőforrások minisztere
határidő: 2014. augusztus 31.
orbán viktor s. k.,
 miniszterelnök


text:
395/2010. (V. 19.) OVB határozata.  Az Országos Választási Bizottság – 2010. május 17-én megtartott ülésén – a választási eljárásról szóló 1997. C. törvény (a továbbiakban: Ve.) 131/A. § b) pontjában foglalt hatáskörében eljárva B. Z. magánszemély által benyújtott országos népi kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2010. május 7-én aláírásgyűjtő ív mintapéldányát nyújtotta be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő szerepelt:
„KEZDEMÉNYEZZÜK, HOGY DECEMBER 10. AZ EMBERI JOGOK NAPJA MUNKASZÜNETI NAP LEGYEN.”
Az Nsztv. 17. §-a szerint a népi kezdeményezésnek pontosan és egyértelműen kell tartalmaznia a megtárgyalásra
javasolt kérdést. Az Országos Választási Bizottság álláspontja szerint az aláírásgyűjtő ív mintapéldányán szereplő
kezdeményezés megfogalmazása megtévesztő a választópolgárok számára. A Magyar Köztársaság Alkotmányáról
 szóló 1949. évi XX. törvény (a továbbiakban: Alkotmány) 28/D. §-a szerint az országos népi kezdeményezés arra irányul,
hogy az Országgyűlés a hatáskörébe tartozó kérdést tűzze napirendjére. A Munka Törvénykönyvéről szóló 1992. évi
XXII. törvény (a továbbiakban: Mt.) 125. § (3) bekezdése meghatározza a munkaszüneti napokat. A beadványozó által
feltett kezdeményezés azonban a jogszabályban foglaltakon túl további munkaszüneti napok törvénybe iktatását
kívánja meg a jogalkotótól. A beadvány így konkrét jogalkotásra irányul, nem napirendre tűzésre. Így
a kezdeményezés megfogalmazása a választópolgár számára azt a téves látszatot kelti, mintha az aláírásgyűjtés
alkalmával népszavazási kezdeményezést támogatna.
Mivel a kezdeményezés nem felel meg az Nsztv. 17. §-ában foglalt követelményeknek, ugyanezen jogszabály
18. §-ának b) pontja értelmében az Országos Választási Bizottság az aláírásgyűjtő ív mintapéldánya hitelesítésének
megtagadásáról döntött.
II. A határozat az Alkotmány 28/D. §-án, az Mt. 125. § (3) bekezdésén, az Nsztv. 2. §-án, a 17. §-án, a 18. § b) pontján,
a jogorvoslatról szóló tájékoztatás a Ve. 130. § (1) bekezdésén alapul.
Dr. Szigeti Péter s. k.,
az Országos Választási Bizottság elnöke